arbejdsmiljø Archives - Personaleudvikling
Bestyrelsesformænd skal være bedre til at kommunikere med aktionærerne. Det mener flertallet i undersøgelser foretaget af Nyhedsbrev for Bestyrelser. Se http://www.ifpe.dk/mcb.html
Kvalitet i sig selv sælger ikke. Det afgørende er, at forbrugerne opfatter, at de får kvalitet for pengene. Ud fra denne simple forretningslogik synes corporate governance tankegangen i de danske bestyrelser at stå med et alvorligt problem: Gennem en årrække har man arbejdet målrettet for at forbedre kvaliteten af bestyrelsesarbejdet og dermed koblingen mellem et selskab og dets ejere. Men disse ejere – aktionærerne – synes at være skeptiske overfor, om det hele kommer dem til gode. De ved nemlig ikke særlig meget om hverken bestyrelsen eller bestyrelsesformanden, fordi han gemmer sig. I Nyhedsbrev for Bestyrelsers undersøgelser svarer to tredjedele af aktieanalytikerne og porteføljemanagerne således nej til et spørgsmål om, hvorvidt bestyrelsesformænd generelt er gode nok til at kommunikere med stakeholdere herunder professionelle investorer. 80 pct. mener, at bestyrelsesformænd bør være mere synlige i offentligheden og optræde som selskabernes ambassadører.
Få et større indblik i bestyrelsesarbejde her
Posted in bestyrelse, bestyrelsesarbejde, bestyrelsesuddannelse	Tagged arbejdsmarkedet, arbejdsmiljø, arbejdstilladelse, bestyrelsesarbejde, bestyrelsesmedlem, bestyresesuddannelse, Ledelse, leder, lederne, topledelse, udvikling, vækst, viden, virksomheder
Arbejdsugen skal stige med 43 timer, hvis Danmark skal fastholde sin velstand og velfærd, mener DI. De store offentlige fagforbund er klar til at forhandle arbejdstid.
Et ambitiøst DI -forslag om at øge den årlige arbejdstid med 43 timer – svarende til en knap en time om ugen – mødes af konstruktive toner fra to af fagbevægelsens største forbund, FTF og FOA, som organiserer mere end en halv million offentligt ansatte. Et af DI ‘s forslag er blandt andet, at forøgelsen af arbejdstiden skal ske ved, at de offentligt ansatte arbejder lige så mange timer som de ansatte i den private sektor, ligesom DI mener, at skattesystemet skal bidrage til at få folk til at arbejde flere timer.
Posted in velfærd, velstand	Tagged arbejdsmiljø, arbejdsuge, velfærd, velstand
Konflikter kan give nyttig viden og føre til bedre arbejdsgange
Når mennesker interagerer, opstår der næsten uundgåeligt konflikter. På trods heraf er konflikter på arbejdspladsen faldende, blandt andet på grund af ledelsesmæssigt fokus.
Man vil næsten altid forbinde konflikter med noget negativt, grimt og ubehageligt, men er konflikter altid destruktive? Ifølge Vibeke Skytte, direktør hos Lederne, er svaret nej. Selvom de fleste helst undgår konflikter, kan en potentiel konflikt, som tages i opløbet, blive løst til alles tilfredshed. Vibeke Skytte er derfor ikke af den opfattelse, at konflikter bør undgå, da de kan være enormt lærerige og føre til god viden, dialog og løsninger, hvis de håndteres konstruktivt og får lov til at udvikle sig.
En nyere undersøgelse hos Lederne viser, at der bliver længere imellem konflikter på jobbet. I 2014 betragtede 20% af lederne konfliktniveauet på arbejdspladsen som højt/meget højt, mens tallet nu udgør 13%. Der er således tale om næsten en halvering på blot to år. Udviklingen afspejler for det første det faktum, at virksomhederne generelt klarer sig bedre nu end for to år siden, hvor mange stadig mærkede efterveer af finanskrisen. For hvis der er noget, som kan danne grobund for konflikter, er det, hvis virksomheden er økonomisk presset, og som konsekvens heraf må afskedige en række medarbejdere. Derudover afspejler udviklingen det ledelsesmæssige fokus på konflikthåndtering og på at skabe en kultur, hvor konflikter tages i opløbet, og hvor konstruktiv kritik er velkommen.
På trods af den faldende kurve, er der imidlertid stadig arbejdspladser, som oplever negative konflikter. Løsningen herpå synes at være den ledelsesmæssige opmærksomhed og inddragelsen af medarbejderne.
Ifølge Vibeke Skytte handler konfliktløsning således i højt grad af et godt sammenhold, hvor man har tillid til hinanden, arbejder for det fælles mål og deler værdier i forhold til at løse kerneopgaven. Selvom det er umuligt at undgå alle konflikter, er det muligt at nedbringe antallet og løse de enkelte konflikte ud fra en konstruktiv tilgang. Konflikter er således ganske frugtbare, hvis man borer ned i substansen, frem for at vælge den konfliktsky model.
Ønsker du et nærmere kendskab konflikter og den effektive håndtering heraf, kan du læse mere her
Posted in arbejdsmarked, arbejdsmiljø, arbejdspladsen, konflikter	Tagged arbejdsmiljø, konflikter, konflikter på arbejdspladsen, konflikthåndtering, konfliktløsning, løsning, teambuilding, teamudvikling